text: [{"text_idx": "#000000", "text": "\u2013 Vit vita ikki, um F\u00f8royar ver\u00f0a bumba\u00f0ar"}, {"text_idx": "#000001", "text": "I\u0301 br\u00e6vi tann 25. apri\u0301l 1940 s\u00e6st, at bretska herlei\u00f0slan beint eftir hersetingina i\u0301 F\u00f8royum visti ikki, um oyggjarnar fo\u0301ru at ver\u00f0a bumba\u00f0ar, og um u\u0301tbu\u0301na\u00f0ur var t\u00f8kur at b\u00f8ta um avlei\u00f0ingarnar av a\u0301lopum. Br\u00e6vi\u00f0 s\u00e6st i\u0301 kri\u0301gsdagbo\u0301k hja\u0301 bretska herflotama\u0301lara\u0301\u00f0num a\u0301 "}, {"text_idx": "#000002", "text": "Kri\u0301gsdagb\u00f8kurnar sty\u00f0ja\u00f0i Niels Juel Arge seg til, ta\u0301 hann skriva\u00f0i b\u00f8kurnar um Stri\u0301\u00f0sa\u0301rini 1-6, og t\u00e6r eru nu\u0301 almennar a\u0301 , har tilfar hansara er savna\u00f0."}, {"text_idx": "#000003", "text": "Mong eru br\u00f8vini i\u0301 hesum dagbo\u0301kum, og i\u0301 einum br\u00e6vi 25. apri\u0301l 1940 \u2013 sama dag, sum kunngj\u00f8rt var\u00f0, at f\u00f8roysk skip skuldu sigla vi\u00f0 Merkinum \u2013 skrivar A. Johnston hja\u0301 Foreign Office i\u0301 London til Major Fueller i\u0301 F\u00f8royum, at The Civil Defense Committee hevur bi\u00f0i\u00f0 \u00f8ll a\u00f0alra\u0301\u00f0 kanna, hvat krevst at verja F\u00f8royar."}, {"text_idx": "#000005", "text": "Hann sigur eisini, at hult er i\u0301 myrkri fyri Foreign Office, um vandi er fyri bumbua\u0301lopum i\u0301 F\u00f8royum, og um u\u0301tbu\u0301na\u00f0ur finst i\u0301 oyggjunum at b\u00f8ta um avlei\u00f0ingarnar av a\u0301lopum."}, {"text_idx": "#000006", "text": "\u201cHerflotin er uttan iva f\u00f8rur fyri at meta um a\u0301lopsvandan, og er ni\u00f0urst\u00f8\u00f0an, at vandi er fyri a\u0301lopum, hev\u00f0i ta\u00f0 glett okkum, um flotayvirma\u00f0urin kundi sagt okkum, hv\u00f8r u\u0301tger\u00f0 krevst,\u201d skrivar Johnston."}, {"text_idx": "#000007", "text": "Hann spyr na\u0301greiniliga, hvussu stendur til vi\u00f0 sju\u0301krahu\u0301sum i\u0301 F\u00f8royum, hvussu er vi\u00f0 m\u00f8guleikum at sl\u00f8kkja eld, og um t\u00f8rvur er a\u0301 bumbusky\u0301lum i\u0301 teimum st\u00f8rstu by\u0301unum. Johnston undirstrikar, at fyribils kannar hann ma\u0301li\u00f0, og at tann fi\u0301ggjarligi spurningurin er o\u0301avgreiddur."}, {"text_idx": "#000008", "text": "Bretar umr\u00f8ddu eisini, hvussu sto\u0301\u00f0 til vi\u00f0 mati i\u0301 F\u00f8royum, og hvussu leingi no\u0301g miki\u00f0 av mati var a\u0301 goymslu. Hetta s\u00e6st i\u0301 \u00f8\u00f0rum br\u00f8vum i\u0301 kri\u0301gsdagbo\u0301kunum. Forsy\u0301ningar av eisini ti\u0301 slagnum kendu teir a\u0301byrgd av at veita."}, {"text_idx": "#000009", "text": "Sama dag, sum nevnda br\u00e6v var\u00f0 skriva\u00f0, bar bretski konsulin i\u0301 F\u00f8royum, Frederik Mason, amtmanninum tey bo\u00f0, at f\u00f8roysk skip skuldu merkjast vi\u00f0 f\u00f8royska flagginum a\u0301 skipssi\u0301\u00f0unum."}, {"text_idx": "#000010", "text": "Seinni um kv\u00f8ldi\u00f0 bar BBC so ti\u0301\u00f0indini, og si\u0301\u00f0an hevur 25. apri\u0301l veri\u00f0 flaggdagur F\u00f8roya."}, {"text_idx": "#000011", "text": "F\u00f8royar vo\u0301r\u00f0u ofta bumba\u00f0ar undir kri\u0301gnum, skuldi vi\u0301sa seg. Um hetta kann lesast i\u0301 teimum seks bo\u0301kunum um stri\u0301\u00f0sa\u0301rini. Tri\u00f0ja bind kallast \u201cF\u00f8royar bumba\u00f0ar\u201d."}, {"text_idx": "#000017", "text": "Ein summardag i\u0301 1976 flota\u00f0u Hanus i\u0301 Glasstovu og ..."}, {"text_idx": "#000022", "text": "Ta\u00f0 var gott at ver\u00f0a tann, sum kundi hja\u0301lpa"}]